section_heading: Doba Kraljevine SHS
paragraph_text: Postojao je i čitav niz udruga talijanskog predznaka. U Skradinu je djelovala “Società del Casino” s 15 članova, u Trogiru “Gabinetto di Lettura” (čitaonica) s 32 člana, u Korčuli “Unione Italiana” s 41 članom, u Krku “Circolo italiano di cultura” sa sedamdesetak članova, a u Splitu, između ostalih, “Società operaia” (udruženje radnika), “Biblioteca popolare italiana”, “Società corale spalatina” itd. Na vjerskom planu, u Krku su Talijani raspolagali crkvom sv. Kvirina, u Splitu crkvom sv. Duha, dok su u Šibeniku crkvene vlasti odbile dodijeliti sakralni prostor talijanskim katolicima.<ref>Monzali, Luciano. Italiani di Dalmazia 1914-1924. Le Lettere. Firenca, 2007.